15.5.2023
DA
Den Europæiske Unions Tidende
C 173/27
Sag anlagt den 21. marts 2023 — Europa-Kommissionen mod Republikken Malta (Sag C-181/23) (2023/C 173/37) Processprog: engelsk Parter Sagsøger: Europa-Kommissionen (ved C. Ladenburger, E. Montaguti og J. Tomkin, som befuldmægtigede) Sagsøgt: Republikken Malta
Sagsøgerens påstande — Det fastslås, at Republikken Malta har tilsidesat sine forpligtelser i henhold til artikel 20 TEUF og artikel 4, stk.
3, TEU, ved at oprette og anvende et institutionaliseret program såsom ordningen om maltesisk statsborgerskab gennem naturalisation for særlige tjenesteydelser ved direkte investering på grundlag af artikel 10, stk.
9, i Maltas statsborgerskabslov, som ændret ved Maltas statsborgerskabslov (ændring nr.
2) 2020 og bekendtgørelserne om tildeling af statsborgerskab for særlige tjenesteydelser 2020, der giver mulighed for naturalisation, uden at der foreligger et reelt tilknytningsforhold mellem ansøgerne og landet, til gengæld for forudbestemte betalinger eller investeringer. — Republikken Malta tilpligtes at betale sagsomkostningerne.
Søgsmålsgrunde og væsentligste argumenter Efter en ændring i Maltas statsborgerskabslov i november 2013 indførte Malta i 2014 sit første statsborgerskabsprogram for investorer.
2014-ordningen blev efterfølgende i 2020 erstattet af »Maltese Citizenship by Naturalisation for Exceptional Services by Direct Investment«-programmet.
Den nye ordning blev indført ved Maltas statsborgerskabslov (ændring nr.
2) 2020 og bekendtgørelserne om tildeling af statsborgerskab for særlige tjenesteydelser 2020.
EU-retten er til hinder for nationale investor-statsborgerskabsordninger, der tillader den systematiske tildeling af statsborgerskab i en medlemsstat til gengæld for forudbestemte betalinger og investeringer, hvor der ikke stilles krav om et reelt tilknytningsforhold mellem staten og de berørte personer.
Kommissionen er af den opfattelse, at »Maltese Citizenship by Naturalisation for Exceptional Services by Direct Investment«-ordningen (2020) udgør en sådan ulovlig statsborgerskabsordning for investorer.
Ved at indføre og opretholde en sådan ordning gør Malta indgreb i og undergraver det væsentligste indhold og integriteten af unionsborgerskabet i strid med artikel 20 TEUF og i strid med princippet om loyalt samarbejde, som er fastsat i artikel 4, stk.
3, TEU.
Sag anlagt den 24. marts 2023 — Europa-Kommissionen mod Den Portugisiske Republik (Sag C-191/23) (2023/C 173/38) Processprog: portugisisk Parter Sagsøger: Europa-Kommissionen (ved C. Hermes og L. Santiago de Albuquerque, som befuldmægtigede) Sagsøgt: Den Portugisiske Republik